**Αθήνα:** 07.06.2019

**Αρ. Πρωτ.:** 869

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Ο Ι. Βαρδακαστάνης στην Νέα Υόρκη για την COSP2019**

Στην Νέα Υόρκη θα βρίσκεται από την Δευτέρα 10 Ιουνίου ως μέλος της αντιπροσωπείας της ΕΟΚΕ (Ευρωπαϊκή Οικονομική Κοινωνική Επιτροπή), ο πρόεδρος της ΕΣΑμεΑ και του EDF Ιωάννης Βαρδακαστάνης, για να παρακολουθήσει τις εργασίες της 12ης Συνόδου των Κρατών Μελών της Σύμβασης του ΟΗΕ για τα δικαιώματα των ατόμων με αναπηρία. Κατά τη διάρκεια της παραμονής του ο κ. Βαρδακαστάνης θα έχει πλήθος συναντήσεων και θα μιλήσει σε διάφορα φόρα.

Δευτέρα 10/6: Ο κ. Βαρδακαστάνης θα προεδρεύσει στο πρώτο πάνελ του Civil Society Forum. Το απόγευμα της ίδιας ημέρας θα συναντηθεί με εκπροσώπους της Μόνιμης Αντιπροσωπείας της ΕΕ στον ΟΗΕ.

Τρίτη 11/6: «Disability Votes count», οι ψήφοι των αναπήρων μετρούν, είναι το θέμα της ομιλίας του κ. Βαρδακαστάνη στην παράλληλη εκδήλωση της Ομοσπονδίας Ατόμων με Αναπηρία της Ιρλανδίας, του EDF, της ΕΟΚΕ και άλλων φορέων. Το μεσημέρι της ίδιας ημέρας αναμένεται να παραβρεθεί σε εκδήλωση της IDA.

Τετάρτη 12/6: Ο πρόεδρος της ΕΣΑμεΑ θα λάβει μέρος στο High-Level Luncheon on Disability-Inclusive Development με την πρόεδρο της ΓΣ του ΟΗΕ María Fernanda Espinosa Garcés.

Μέσα στην εβδομάδα θα υπάρχει συνεχής ενημέρωση μέσω ανακοινώσεων.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |